10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 1182/21 της 9/21 Απρ. 1975  (ΦΕΚ Β΄ 419) Περί απαλλαγής ειδών τινων από της καταβολής δικαιωμάτων υπερημερίας. Έχοντες υπ’ όψιν: 1.Τας διατάξεις του άρθρ. 67 παρ. 11 του Νόμ. 1165/1918 «περί Τελωνειακού Κώδικος» ως  ούτος συνεπληρώθη δια του άρθρ. 10 παρ. 1 του Α.Ν. 791/1948. 2.Το γεγονός, ότι, η εναπόθεσις των εισαγομένων εκ της αλλοδαπής μηχ/νων και λοιπών υλικών των αναγκαιούντων δια την ίδρυσιν βιομηχανιών και βιοτεχνιών, ως και των εγχωρίων προϊόντων των προοριζομένων να εξαχθούν εις αλλοδαπήν, δεν καθίσταται δυνατή εις τας δημοσίας Τελων. αποθήκας και χώρους, λόγω της φύσεως των ανωτέρω ειδών και του όγκου αυτών, και 3.Τας υπ’ αριθ. 103/24.1.75, Τ. 222/10.2.75, 253/5.2.75 και Τ. 24/29.1.75 αναφοράς των Επιθ/σεων Τελωνείων Αττικής και Νήσων, Κεντρ. και Δυτικής Μακεδονίας και Κεντρικής Ελλάδος, δι’ ων προτείνεται, δια λόγους ενισχύσεως της εγχωρίου βιομηχανίας και προωθήσεως των εξαγωγών εγχωρίων προϊόντων, η απαλλαγή των ανωτέρω ειδών εκ των μειωμένων δικαιωμάτων υπερημερίας του άρθρ. 67 παρ. 11 του Τελων. Κώδικος, αποφασίζομεν: Ι.Εγκρίνομεν την απαλλαγήν εκ των δικαιωμάτων υπερημερίας των, εγκρίσει της Τελωνειακής Αρχής, εναποτιθεμένων εις παραχωρουμένας υπό ιδιωτών αποθήκας ή χώρους εκτός τελωνειακού περιβόλου, κάτωθι ειδών: α)Μηχανημάτων, εξαρτημάτων, ανταλλακτικών και λοιπών ειδών, αποτελούντων τον μηχανολογικόν εξοπλισμόν των υπό ίδρυσιν ως και των ιδρυθησομένων εν τω μέλλοντι βιομηχανιών και βιοτεχνιών, και β)Των πάσης φύσεως εγχωρίων προϊόντων, των προοριζομένων να εξαχθούν εις αλλοδαπήν. ΙΙ.Η κατά τ’ ανωτέρω απαλλαγή παρέχεται μόνον οσάκις αι υφιστάμεναι τελωνειακαί αποθήκαι ή τελωνειακοί περίβολοι δεν δύνανται να περιλάβουν ταύτα. Σελ. 256,02(ε) Τεύχος 1144-Σελ. 34 